
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ

ЧЕЧИМ

	2022-жылдын «18» февралы 
	         № 21
	                    Бишкек шаары




Терефталь кычкылына жана анын туздарына карата Евразия экономикалык бирлигинин бирдиктүү бажы тарифинин ташып кирүү бажы алымынын коюмун белгилөө жөнүндө

2014-жылдын 29-майындагы Евразия экономикалык бирлиги жөнүндө келишимдин 42 жана 45-беренелерине, Евразия экономикалык комиссиясы жөнүндө жобонун (2014-жылдын 29-майындагы Евразия экономикалык бирлиги жөнүндөгү келишимге карата № 1 тиркеме) 16-пунктуна жана Жогорку Евразия экономикалык кеңешинин 2014-жылдын 23-декабрындагы 
№ 98 чечими менен бекитилген Евразия экономикалык комиссиясынын 
Иш регламентинин № 1 тиркемесинин 4-пунктуна ылайык, Евразия экономикалык комиссиясынын Кеңеши чечти: 
1. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин бирдиктүү бажы тарифинин ЕАЭБ ТЭИ ТН 2917 36 000 0 коду менен классификацияланган терефталь кычкылына жана анын туздарына карата ташып кирүү бажы алымынын коюму ушул Чечим күчүнө кирген күндөн тартып 2024-жылдын 31-мартын кошо алганга чейин бажы наркынын 0 пайызы өлчөмүндө белгиленсин. 
2. Евразия экономикалык комиссиясынын Кеңешинин 2021-жылдын 
14-сентябрындагы № 80 чечими менен бекитилген Евразия экономикалык бирлигинин бирдиктүү бажы тарифине төмөнкүдөй өзгөртүүлөр киргизилсин:
а) төртүнчү графадагы ЕАЭБ ТЭИ ТН 2917 36 000 коддуу позициясына берилген эскертүүлөр «52С)» шилтемеси менен толукталсын;
б) Евразия экономикалык бирлигинин бирдиктүү бажы тарифине эскертүүлөр төмөнкүдөй мазмундагы 52С шилтемеси менен толукталсын: 
«52С) Бажы наркынын 0 (нөл) %дык өлчөмдөгү ташып кирүү бажы алымынын коюму Евразия экономикалык комиссиясынын Кеңешинин 
2022-жылдын 18-февралындагы № 21 чечими күчүнө кирген датадан тартып 31.03.2024-жылга чейин колдонулат.».
3. Ушул Чечим расмий жарыяланган датадан тартып 10 календардык күн өткөндөн кийин күчүнө кирет.

Евразия экономикалык комиссиянын Кеңешинин мүчөлөрү:

